**Өзін-өзі тану "Махаббат пен шығармашылық педагогикасы"**

**Ақпан айының 8 нен-19 аралығында өзін-өзі тану пәні бойынша өткізілген «Өзін-өзі тану: Махаббат пен шығармашылық педагогикасы» атты онкүндігі туралы ақпарат.**

 Бөгенбай бастауыш мектебінде «Өзін-өзі тану:«Махаббат пен шығармашылық педагогикасы» тақырыбында жоспарға сәйкес іс-шаралар, байқаулар мен ашық сабақ өтті.

2021 жылдың 8 ақпан мен 19 ақпан аралығында «Өзін-өзі тану: Махаббат пен шығармашылық педагогикасы» тақырыбындағы онкүндігі салтанатты түрде ашылды.

 Шараның басты мақсаты – «Өзін-өзі тану» пәні бойынша рухани-адамгершілік білім берудің жаңартылған бағдарламасын оқыту-тәрбиелеу процесіне тиімді енгізу жұмысын белсенділендіру, әлеуметтік педагогика және өзін-өзі тану мұғалімдердің ,жалпы адамзаттық құндылықтар туралы түсініктерін тереңдету, білімдерін арттыру, рухани тұрғыда дамыту.

Апталықты өзін-өзі тану мұғалімі Жапарова Р.Н ашты. Ол ұстаздар мен оқушыларды апталықтың жоспарымен таныстырды.

 **9 ақпан -19 ақпан** аралығында  «Махаббат пен шығармашылық педагогикасы» атты онкүндік  «Мейірім төгетін ана» тақырыбында кітап көрмесі ұйымдастырылды. Көрмеде мектеп кітапханашы Тукенова С.К балаларға Сара Алпысқызы Назарбаеваның өмірі мен қызметі туралы,  олардың рухани-адамгершілігі мол болуы туралы әңгімеледі.

**11 ақпан күні**  «Махаббат пен шығармашылық педагогикасы» атты дәстүрлі онкүндік іс – шара бойынша «Алтын жүрек анамыз » атты мәнерлеп оқу байқау сайысы ұйымдастырылды. Бұл сайысқа 3-4сынып балалары қатысты. Жүзден жүйрігі суырылып алға шықты.

**16 ақпан күні** «Руханилықтың мөлдір бұлағы» атты сурет, ашық хаттар көрмесі оқушылардың қатысуымен ұйымдастырылды.Көзге түскен бірнеше оқушылар аталып өтті.

**8 ақпан күні** «Махаббат пен шығармашылық педагогикасы» атты онкүнділікке «Балаға жүрек жылуы»атты С.А.Назарбаеваға арналған сынып сағаты өткізілді. Балаларға адамгершілікке, мейірімділікке, сүйіспеншілікке бейбітшілік пен достық туралы түсініктер берілді.

**17 ақпан күні** «Махаббат пен шығармашылық педагогикасы»  атты онкүндікке «Сүйіспеншілік –өмір негізі»атты ашық сабағы өткізілді.

 Мектебімізде апталық қызықты әрі сапалы өтті. 2-4 сынып  оқушылары апталыққа белсенді қатысты.

 19 ақпан күні өзін-өзі тану пәнінің онкүндігінің аяқталуына байланысты   салтанатты жиын өтті. Онда онкүндік бойына өткізілген іс-шаралардың қорытындысы жасалып, мектеп оқушылары мен педагогтарының қатысуымен жасалған концертпен жабылды. 